Diari Oficial de la Generalitat Valenciana


Sumari del DOGV 9574, del 14-04-2023 (2023/3949)

RESOLUCIÓ de 4 d'abril de 2023, de la Direcció General de Medi Natural i Avaluació Ambiental, per la qual s'ordena la publicació de l'informe ambiental i territorial estratègic de la modificació puntual del Pla general d'ordenació urbana (polígon 22, parcel·les 64 i 67; polígon 3 parcel·la 225), en el terme municipal de Sagunt. Expedient 076/9354-YIB.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9574

Data del DOGV
:   14-04-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/3949


Data del document
:   04-04-2023

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * impacte ambiental

RESOLUCIÓ de 4 d'abril de 2023, de la Direcció General de Medi Natural i Avaluació Ambiental, per la qual s'ordena la publicació de l'informe ambiental i territorial estratègic de la modificació puntual del Pla general d'ordenació urbana (polígon 22, parcel·les 64 i 67; polígon 3 parcel·la 225), en el terme municipal de Sagunt. Expedient 076/8714-ETB. [2023/3949]  
  
De conformitat amb l'article 53.7 del Decret legislatiu 1/2021, de 18 de juny, del Consell d'aprovació del text refós de la Llei d'ordenació del territori, urbanisme i paisatge, el qual estableix la publicació en el Diari Oficial de la Generalitat Valenciana de l'informe ambiental i territorial estratègic, resolc:  
Publicar en el Diari Oficial de la Generalitat Valenciana l'informe ambiental i territorial estratègic corresponent a l'expedient 076/7417-FOT Sagunt (València).  
  
«Informe ambiental i territorial estratègic  
Tràmit: Modificació puntual de Pla general ordenació urbana (polígon 22, parcel·les 64 i 67 / polígon 3 parcel·la 225).  
Promotor: Ajuntament de Sagunt.  
Autoritat substantiva: Comissió Territorial d'Urbanisme de València.  
Localització: Terme municipal de Sagunt.  
Expedient: 076 - 2019 - EAE.  
  
La Comissió d'Avaluació Ambiental, en la sessió del 23 de juliol de 2020, va adoptar el següent Acord:  
Vista la proposta d'informe ambiental i territorial estratègic de la modificació puntual de Pla general ordenació urbana (polígon 22, parcel·les 64 i 67 / polígon 3 parcel·la 225) de Sagunt, en els termes següents:  
En data 8 d'agost de 2019 va entrar en el Servei d'Avaluació Ambiental Estratègica de la Subdirecció General d'Avaluació Ambiental i Territorial una sol·licitud d'inici de l'avaluació ambiental i territorial estratègica de la modificació puntual del Pla general de Sagunt (parcel·les 64 i 67 del polígon 22, i la parcel·la 225 del polígon 3).  
  
A) Documentació presentada  
A la sol·licitud d'inici, remesa pel Servei Territorial d'Urbanisme de València, s'adjunta un esborrany de la modificació del Pla i el document inicial estratègic amb els continguts de l'article 50 (procediment simplificat) de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP). La documentació es presenta en format digital.  
B) Planejament vigent  
El planejament vigent en el municipi de Sagunt és el PGOU aprovat definitivament el 14 d'abril de 1992 per la Resolució del conseller, publicat en DOGV de 14 agost de 1992 i en BOP núm. 204 de 27 d'agost de 1992. Aquest PGOU va ser sotmés al procediment d'avaluació ambiental i el director general dels Serveis Ambientals va emetre la declaració d'impacte ambiental el 24 de febrer de 1992.  
  
Amb posterioritat, el Ple municipal, en les sessions dels dies 28 de gener i 25 de febrer de 1997, va aprovar el text refós del Pla general d'ordenació urbana de Sagunt, que es va aprovar definitivament mitjançant la Resolució de 9 de juny de 1997, del conseller d'Obres Públiques i Transports (BOP de 23.09.1997).  
En l'actualitat al sud del municipi s'està tramitant la creació d'una àrea logística de 6.602.340 m² (expedient 08/19-EAE) el document d'abast es va emetre el 31 d'octubre de 2019.  
C) Descripció, objecte i justificació  
L'objecte de l'actuació és reclassificar un sòl no urbanitzable comú a sòl urbanitzable (ús dominant: industrial, comercial i magatzems). El nou sector es dirà «Estació Les Valls Oest».  
En l'actualitat hi ha un magatzem hortofructícola que ocupa pràcticament tota la superfície d'actuació (amb llicències de l'any 1977 i de l'any 2001) que necessita adaptar-se a la norma internacional per a aliments IFS, International Food Standard el que requereix regularitzar la seua situació urbanística. Aquesta norma requereix el cobriment del moll de càrrega i dotar l'activitat d'espais complementaris (menjador, vestidors, oficines). El compliment d'aquesta norma és un requisit per a l'exportació a escala europea.  
En un primer moment va intentar regularitzar-se a través d'una DIC, però no va ser admesa a tràmit en virtut de la Resolució del Servei Territorial d'Urbanisme de 17 de gener de 2019.  
S'actua sobre tres parcel·les (parcel·les 64 i 67 del Polígon 22, i la parcel·la 225 del polígon 3) pertanyents totes a la mateixa empresa, que tenen una superfície de cadastral de 18.954,68 m², i la considerada realment és de 19.283,52 m².  
L'actuació es troba en el nord de Sagunt, apegada al límit de terme amb Faura, per la qual cosa l'ordenació ha de coordinar-se amb aquest municipi. El límits són a l'est la CV-320, al sud la CV-3201 de titularitat municipal, a l'oest el sòl urbanitzable de Faura i al nord el sòl urbanitzable industrial (sector I-01) de Faura.  
S'aporta l'ordenació detallada per a justificar la coordinació adequada amb l'ordenació de Faura. Les superfícies en m² són les següents:  
  
  
Sòl industrial 15.517, 77  
Equipament QI1 964,83  
Zones verdes 1.939,35  
Zona verda no computable 481,32  
Vials 380,25  
Total 19.283,52  
  
  
  
A l'oest es delimita una zona verda i un vial que és una continuïtat amb la proposada a Faura. Ací també es localitza una parcel·la destinada a equipament.  
Al sud-est es preveu una altra zona verda que confina amb la rotonda creada en l'encreuament de la CV-320 i la CV3201. (una part d'aquesta no computa per trobar-se en la zona d'afecció).  
Es proposa una edificabilitat semblant a la d'un altre sector industrial de Sagunt (PERI I, Estació Les Valls) de 0,4248 m² t/m² s, que equivaldran a 8.191,64 m² t. Aquesta edificabilitat és similar a la del sector I-01 de Faura. L'edificació existent ja consumeix 6.332.26 m² d'aquests.  
  
A causa del grau de consolidació actual, disposa de serveis urbanístics propis del sòl urbà: accés rodat des de la carretera municipal, subministrament elèctric amb transformador propi, aigua potable, connexió a la xarxa de sanejament de Faura, instal·lació de gas, servei de recollida de residus, encintat de vorera i enllumenat públic.  
D) Documento inicial estratègic: possibles efectes sobre el medi ambient  
S'han plantejat tres alternatives. L'alternativa 0 es desestima perquè suposaria el tancament de l'activitat. L'alternativa 1 consisteix en la tramitació d'una DIC, però es desestima perquè la superfície construïda necessària supera els limites legals, i l'alternativa 2 és la triada i descrita en l'apartat anterior. Es planteja una tercera alternativa que inclouria una segona reclassificació de sòl situada al sud del polígon industrial La Foia de Quartell, però finalment es descarta.  
Es disposa una zona verda perquè faça de filtre en els sectors residencials de Faura.  
L'entorn es troba totalment antropitzat i té més les característiques d'un sòl urbà. En el terme de Faura sí que existeixen parcel·les agrícoles, però la transformació d'aquestes està prevista pel planejament urbanístic.  
Com a única afecció, s'esmenta el PATRICOVA, ja que considera que la zona té risc geomorfològic.  
Respecte a l'ocupació de sòl, respecte a l'edificació existent el cobriment dels molls de càrrega suposaran aproximadament 1.000 m² mentre que les oficines i els vestidors suposaran 400 m².  
No es considera necessari establir mesures correctores en aquesta fase, i es posposen a la fase d'execució dels projectes constructius.  
  
E) Consultes  
La Subdirecció General d'Avaluació Ambiental ha sotmés la documentació aportada la consulta a les administracions afectades següents:  
  
Consulta Informe Administració pública consultada  
28/11/19 15/07/20  
23/07/20  
04/05/20  
12/02/20 SubDG Ordenació del Territori i Paisatge:  
+ Servei d'Infraestructura Verda i Paisatge  
+ Servei d'Ordenació del Territori (PATRICOVA)  
+ Relatiu a ETCV  
+ Relatiu al PATIVEL  
28/11/19   
 SubDG Medi Natural:  
Servei d'Ordenació i Gestió Forestal (vies pecuàries)  
 06/07/20 Servei Territorial d'Urbanisme.  
28/11/19   
  
 DG. Obres Públiques, Transport i Mobilitat.  
Servei de Planificació.  
Servei de Mobilitat.  
28/11/19 Ajuntament de Faura  
28/11/19 03/12/19 Diputació de València. Àrea de Carreteres.  
  
  
Nota: Els informes rebuts es poden consultar en la pàgina web http://www.agroambient.gva.es/es/web/evaluacion-ambiental/tramitacio-de-plans-i-projectes una vegada s'emeta aquest IATE.  
F) Identificació i valoració dels possibles efectes sobre el medi ambient  
D'acord amb el que s'estipula en l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de l'existència d'efectes significatius sobre el medi ambient, amb la consulta prèvia a les administracions públiques afectades a les quals es refereixen els articles 48.d i 51.1 de la LOTUP.  
F.1. Infraestructura verda. Connectors  
Tal com estableixen la Directriu 39 i 79.2 de l'ETCV i l'article 4.4 de la LOTUP, la planificació territorial i urbanística haurà de definir la infraestructura verda amb caràcter previ a l'anàlisi i determinació de les necessitats de sòl per a desenvolupaments futurs, circumstància que haurà de produir-se en la proposta que es realitze.  
El 15 de juliol de 2020 el Servei d'Infraestructura Verda i Paisatge ha emés un informe amb els aspectes que s'han de considerar en relació amb aquesta matèria. S'haurà de tindre en compte el paisatge de rellevància regional PRR-11 serres d'Espadà, i fa referència a un esborrany de normativa tècnica que s'està elaborant. Així mateix, s'haurà de buscar la continuïtat amb la infraestructura verda de Faura.  
F.2. Paisatge  
De conformitat amb el que s'estableix en l'article 6 de la Llei 5/2014, LOTUP, el paisatge s'integrarà en totes les polítiques sectorials que incidisquen en aquest i, en concret, en la planificació territorial i urbanística, i actuarà com a criteri condicionant en la implantació d'usos, activitats i infraestructures, la gestió i conservació d'espais naturals i la conservació i posada en valor d'espais culturals.  
Serà necessari elaborar un instrument de paisatge, que en aquest cas serà un estudi d'integració paisatgística. En l'informe s'assenyalen els aspectes que s'han de tindre en compte en l'elaboració d'aquest com pot ser la preservació de les conques visuals des de l'A-7, CV-320 i el vial d'accés a Faura, així com el tractament adequat de les vores urbanes procurant la transició entre usos.  
F.3. Riscos ambientals i territorials:  
S'hauran d'identificar totes les zones de l'àmbit d'ordenació del pla que presenten risc i detallar-ne les causes i establir un règim urbanístic sobre aquests terrenys que faciliten la realització d'actuacions que minimitzen o permeten la inversió d'aquest procés.  
F.3.1. Inundació: (PATRICOVA)  
El Pla d'acció territorial sobre prevenció del risc d'inundació va ser aprovat pel Decret 201/2015, de 29 d'octubre, del Consell (DOGV 03.11.2015).  
El Servei d'Ordenació del Territori ha emés un informe en el qual conclou que la parcel·la es troba afectada per risc d'inundació i és incompatible, i es realitzar un estudi d'inundabilitat que en justifique la viabilitat.  
D'acord amb la cartografia del SNCZI l'àmbit es troba afectat per calats de fins a dos metres, principalment, a causa d'aquest efecte barrera generat per la carretera CV-320.  
Com que és un sòl inundable, segons l'article 18 del PATRICOVA aquest no es pot reclassificar a urbanitzable. No obstant això, pot elaborar-se un estudi d'inundabilitat de major detall que pot determinar que no existeix tal risc o que bé es poden adoptar mesures correctores que el facen desaparéixer.  
F.4. Vies pecuàries  
Per límit est de l'actuació discorre la carrerassa del camí de Camixó amb 7 metres d'amplària legal.  
Segons el visor cartogràfic de la Conselleria el traçat discorre pel costat est de la CV-320 per la qual cosa no afecta l'ordenació proposada.  
  
F.5. Aigües residuals i pluvials  
La documentació indica que les aigües residuals es connecten amb la xarxa de sanejament de Faura. Aquest aspecte no ha pogut ser verificat, per la qual cosa haurà d'incloure's en la fitxa del sector que les obres d'urbanització hauran d'incloure aquesta connexió.  
S'ha de tindre en consideració que l'àmbit es troba en una zona vulnerable per contaminació de nitrats, i és un sòl amb alta permeabilitat que permet la recàrrega dels aqüífers, per la qual cosa ha de quedar garantit que aquesta connexió es realitza.  
A més, com l'activitat ja existeix en el cas que no es dispose d'aquesta connexió s'hauria de donar un termini a l'empresa perquè porte a terme aquesta actuació.  
F.6. Gestió de residus  
El 26 d'abril de 2019 es va publicar en el DOGV la revisió del PIRCV (el PIRCVA), Decret 55/2019, de 5 d'abril, per la qual cosa caldrà atendre'n les determinacions.  
La documentació indica que disposen de servei de recollida de residus, aspecte que haurà de ser avalat per un informe de l'empresa concessionària del servei municipal.  
F.7. Contaminació acústica  
Serà necessari obtindre un informe del Servei Territorial de Medi Ambient que justifique que s'ha complit el Decret 104/2006 de planificació i gestió en matèria de contaminació acústica.  
F.8. Infraestructures lineals i de transport i mobilitat  
El límit est de l'actuació el conforma la carretera CV-320 gestionada per la Diputació.  
El 3 de desembre la Diputació va emetre un informe de caràcter desfavorable. La reclassificació afecta sòls situats dins de la zona de protecció de la carretera CV-320, i s'ha qualificat d'ús industrial, ZND-IN i de zona verda VJ4.  
No es considera adequada la classificació, «ja que no s'estableix cap mecanisme que garantisca la preservació dels fins que la legislació sectorial estableix per a la zona de protecció de la carretera la qual cosa impedirà de facto la utilització dels sòls per a una eventual expansió del sistema viari».  
Per això s'indica en l'informe que aquests sòls hauran de ser considerats com a zona rural protecció afecció carreteres ZRP-AF o bé com a espai lliure de reserva viària amb obres d'enjardinament lleuger en el cas que conserve la classificació de ZND-IN.  
F.9. Urbanisme  
El 6 de juliol de 2020 el Servei Territorial d'Urbanisme de València va emetre un informe en què assenyalava que l'aprovació definitiva serà autonòmica perquè afecta determinacions de l'ordenació estructural (sòl no urbanitzable).  
A més, des del punt de vista de les seues competències, plantegen sis consideracions perquè siguen tingudes en compte en les fases posteriors de la tramitació.  
F.10. Segellament del sòl (ETCV)  
El segellament del sòl provoca una pèrdua irreversible de les funcions biològiques del sòl, tant en el control de la infiltració/evaporació de l'aigua de pluja, com en el control dels escolaments, la fragmentació de paisatges i hàbitats, així com la pèrdua definitiva de sòl per a la producció d'aliments.  
En relació a això, l'Estratègia Territorial de la Comunitat Valenciana determina els creixements màxims admissibles per a cada municipi, i estableix en aquest cas per a activitats econòmiques la quantia de 3.809.094 m².  
El compliment d'aquest paràmetre hauria d'haver-se justificat en la documentació presentada. No obstant això, ha de tindre's en compte que l'activitat ja existeix, està edificada i que, per tant, ja ha produït aquest segellament de sòl. Igualment, l'ampliació de les oficines i el cobriment del moll de càrrega es realitza sobre la parcel·la ja consolidada i l'increment de nou sòl segellat és reduït.  
La nova ocupació de sòl es realitza amb sòl destinat a zona verda o equipament, que o bé no computa o bé resulta menyspreable respecte al permés per al municipi de Sagunt.  
F.11. PATIVEL  
El Pla d'acció territorial de la infraestructura verda del litoral de la Comunitat Valenciana, PATIVEL, va ser aprovat pel Decret 58/2018, de 4 de maig (DOGV 11.05.2018).  
L'actuació es troba allunyada uns 5,5 km de la costa, per la qual cosa segons l'informe emés pel Servei d'Ordenació del Territori no es troba afectada per aquest PAT.  
G) Anàlisis de la previsió dels impactes significatius per l'aplicació del pla  
En conseqüència, tenint en consideració els criteris de l'annex VIII, i una vegada realitzada l'anàlisi tècnica de la documentació presentada i consultada la cartografia temàtica de la Conselleria, s'observa que l'objecte concret proposat no presentarà afeccions sobre el medi ambient, no suposa un canvi del model territorial ni un augment en el consum de recursos, per la qual cosa bastaria realitzar el procediment simplificat d'avaluació.  
No obstant això, sí que s'ha observat que existeixen algunes afeccions, o falta de justificació (risc d'inundació i segellament del sòl) que poden ser solucionades en fases posteriors de la tramitació urbanística i prèviament a l'aprovació definitiva.  
H) Consideracions jurídiques  
L'avaluació ambiental estratègica és l'instrument de prevenció, establit en la Directiva 2001/42/CE del Parlament Europeu i del Consell de 27 de juny, per a la integració dels aspectes ambientals en la presa de decisions de plans i programes públics. Aquesta directiva s'incorpora al dret intern espanyol mitjançant la Llei 21/2013, de 9 de desembre, d'avaluació ambiental, i al dret autonòmic mitjançant la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP).  
El Reial decret legislatiu 7/2015, de 30 d'octubre, pel qual s'aprova el text refós de la Llei de sòl i rehabilitació urbana, estableix en l'article 22 que els instruments d'ordenació territorial i urbanística estan sotmesos a avaluació ambiental de conformitat amb el que es disposa en la legislació d'avaluació ambiental.  
I) Proposta d'acord  
Segons estableix l'article 51 de la LOTUP, d'acord amb els criteris de l'annex VIII d'aquesta llei, l'objecte de la modificació del pla proposat no influeix en altres plans o programes; no té incidència en el model territorial vigent en el municipi ni produeix un increment significatiu en el consum de recursos; no suposa afecció sobre elements del patrimoni natural, per la qual cosa es pot concloure que el procediment d'avaluació ambiental simplificada és suficient per a determinar que la proposta no presenta nous efectes significatius sobre el medi ambient,  
  
D'acord amb el que s'ha exposat, es resol:  
Emetre un informe ambiental i territorial estratègic en el procediment simplificat d'avaluació ambiental i territorial estratègica de la modificació puntual del pla general de Sagunt (parcel·les 64 i 67 del polígon 22, i la parcel·la 225 del polígon 3), l'objecte del qual serà el descrit en la documentació remesa, d'acord amb els criteris de l'annex VIII de la LOTUP.  
El sentit d'aquest informe tindrà caràcter favorable si es pot justificar mitjançant un estudi d'inundabilitat que l'àmbit del sector proposat no és inundable, bé perquè no existeix aquest risc o bé perquè s'adopten mesures correctores perquè no es produïsca. En cas contrari el sentit de l'informe tindrà caràcter desfavorable per incompliment de l'article 18.1 PATRICOVA i no podrà dur-se a terme la modificació pretesa.  
  
Perquè puga considerar-se favorable, a més, prèviament a l'aprovació definitiva, s'han de complir els condicionants descrits a continuació, i correspon continuar la tramitació de la modificació de pla segons la seua normativa sectorial.  
1) L'estudi d'inundabilitat ha de ser aprovat per la Direcció General de Política Territorial i Paisatge (o òrgan de la Generalitat que tinga assumida aquesta competència).  
2) Respecte al segellament de sòl, haurà de justificar-se el compliment de l'índex màxim d'ocupació del sòl per a activitats econòmiques establit en l'TCV i obtindre un informe favorable de la Subdirecció General d'Ordenació del Territori.  
3) Haurà d'obtindre's un informe favorable de la Diputació de València relatiu a la zona de protecció de la CV-320. En l'últim informe s'indica «que no s'estableix cap mecanisme que garantisca la preservació dels fins que la legislació sectorial estableix per a la zona de protecció de la carretera la qual cosa impedirà de facto la utilització dels sòls per a una eventual expansió del sistema viari».  
4) En la fitxa del sector haurà d'incloure's que les obres d'urbanització inclouran la connexió de les aigües residuals amb la xarxa general de clavegueram de Faura.  
La documentació indica que les aigües residuals es connecten amb la xarxa de sanejament de Faura. Aquest aspecte no ha pogut ser verificat, per la qual cosa haurà d'incloure's en la fitxa del sector que les obres d'urbanització inclouran aquesta connexió.  
Les obres d'ampliació de les naus existents no podran executar-se fins que aquesta connexió estiga realitzada.  
5) Durant la fase de participació pública prevista en l'article 57.1 LOTUP haurà d'obtindre's un informe de Servei Territorial de Medi Ambient en relació amb la Llei 7/2002 de protecció contra la contaminació acústica i el Decret 104/2006 de planificació i gestió en matèria de contaminació acústica.  
6) Haurà de quedar garantida la gestió correcta dels residus per a això haurà d'obtindre's un informe de l'empresa concessionària del servei municipal.  
7) S'han observat algunes discrepàncies quant a la posició del límit del terme municipal entre l'establit en el visor cartogràfic de la Generalitat i el reflectit en la documentació. Aquesta qüestió serà analitzada per l'òrgan substantiu en fases posteriors de la tramitació.  
8) Igualment, s'ha observat que segons el cadastre la parcel·la 225 es troba en el municipi de Faura. l'òrgan substantiu haurà d'analitzar si l'instrument urbanístic triat és l'adequat i si l'actuació també ha de promoure-la l'Ajuntament de Faura.  
9) Hauran d'atendre's les determinacions contingudes dels informes del Servei d'Infraestructura Verda i Paisatge del 15 de juliol de 2020 i del Servei Territorial d'Urbanisme de 6 de juliol de 2020.  
Segons estableix l'article 51.7 de la LOTUP, l'informe ambiental i territorial estratègic perdrà la vigència i cessarà de produir els efectes que li són propis si, una vegada publicat en el Diari Oficial de la Generalitat Valenciana no s'haguera aprovat el pla en el termini màxim de quatre anys des de la publicació. En tal cas, el promotor haurà d'iniciar novament el procediment d'avaluació ambiental i territorial estratègica simplificada de la modificació.  
Òrgan competent  
La Comissió d'Avaluació Ambiental és l'òrgan competent per a emetre l'informe ambiental i territorial estratègic a què es refereix l'article 51.2.b de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, de conformitat amb el que es disposa en l'article 3.2 del Decret 230/2015, de 4 de desembre, del Consell, pel qual s'aprova el Reglament de l'òrgan ambiental de la Generalitat a l'efecte d'avaluació ambiental estratègica (plans i programes).  
A la vista de tot el que s'ha exposat abans, la comissió d'avaluació ambiental, acorda emetre un informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual de Pla general ordenació urbana (polígon 22, parcel·les 64 i 67 / polígon 3 parcel·la 225) de Sagunt, per considerar que no té efectes significatius en el medi ambient, amb el compliment de les determinacions que s'inclouen en l'informe esmentar.  
Es notifica als interessats que contra aquesta Resolució, per no ser un acte definitiu en via administrativa, no es pot recórrer; la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
El que us notifiquem perquè en prengueu coneixement i efectes escaient.  
El que se certifica amb anterioritat a l'aprovació de l'acta corresponent i a reserva dels termes exactes que es deriven d'aquesta, segons ho autoritza l'article 18.2 de la Llei 40/2015, d'1 d'octubre, de règim jurídic del sector públic.  
  
València, 4 de agost de 2020.- El secretari de la Comissió d'Avaluació Ambiental: José del Valle Arocas».  
  
València, 4 de abril de 2023.- El director general de Medi Natural i d'Avaluació Ambiental: Julio Ramón Gómez Vivo.